b'\n_START_ARTICLE_\nApungan (magnet)\n_START_PARAGRAPH_\nApungan magnet, ampaian magnet atau maglev ialah satu kaedah untuk mengapungkan sebuah objek tanpa apa jua sokongan kecuali medan-medan magnet. Daya elektromagnet digunakan untuk melawan tindak balas daya graviti.\n_START_SECTION_\nKestabilan\n_START_PARAGRAPH_\nTeori Earnshaw membuktikan dengan muktamad bahawa apungan yang stabil boleh dicapai menggunakan medan-medan elektromagnet yang pegun dan makroskopik. Daya-daya yang dikenakan ke atas sesebuah objek dalam apa jua gabungan medan graviti, elektrostatik mahupun magnetostatik akan menjadikan kedudukan objek itu tidak stabil. Namun, beberapa kebarangkalian wujud untuk menjadikan apungan boleh dijayakan, sebagai contoh, penggunaan penstabil elektronik atau bahan-bahan diamagnet.\n_START_SECTION_\nKaedah-kaedah\n_START_PARAGRAPH_\nTerdapat beberapa cara untuk menghasilkan apungan magnet. Kaedah utama ialah apungan elektromagnet (elektromagnetic suspension, EMS), apungan elektrodinamik (electrodynamic suspension, EDS) dan juga Inductrack.'